
Sociālo pakalpojumu pilnveidošanas un attīstības plāns 2025.-2027. gadam
· 1. Apstiprināt Sociālo pakalpojumu pilnveidošanas un attīstības plānu 2025.–2027. gadam (turpmāk – plāns).
·  
· 2. Noteikt Labklājības ministriju par atbildīgo institūciju plāna īstenošanā un plāna pasākumu izpildes koordinēšanā.
· 3. Ministrijām un citām no valsts budžeta finansētām institūcijām plānā paredzēto pasākumu īstenošanu 2025. gadā nodrošināt no tām piešķirtajiem valsts budžeta līdzekļiem.
· 4. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2026. gadā un turpmākajos gados izskatīt Ministru kabinetā kārtējā gada valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem priekšlikumiem prioritārajiem pasākumiem atbilstoši valsts budžeta finansiālajām iespējām.
· 5. Labklājības ministrijai sagatavot plāna ieviešanas izvērtējumu, iekļaujot to Sociālās aizsardzības un darba tirgus politikas pamatnostādņu 2021.–2027. gadam īstenošanas starpposma ietekmes izvērtējumā (Ministru kabineta 2021. gada 1. septembra rīkojuma Nr. 616 "Par Sociālās aizsardzības un darba tirgus politikas pamatnostādnēm 2021.-2027. gadam" 5. punkts).
·  

